** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 223**

(protokols Nr. 9, 61. p.)

**Par grozījumiem Madonas novada pašvaldības domes 25.07.2025. lēmumā Nr. 34 “Par 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” izmaksām un aizņēmuma ņemšanu” (prot. Nr. 4, 6. p.)**

Madonas novada pašvaldības dome 25.07.2025. pieņēma lēmumu Nr. 34 “Par 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” izmaksām un aizņēmuma ņemšanu” (prot. Nr. 4, 6. p.).

18.08.2025. tika saņemts Pašvaldību aizņēmumu un galvojumu kontroles un pārraudzības padomes Izraksts no sēdes protokola Nr.9, kurā norādīts, ka izvērtējot pašvaldības saistību apmēru un plānotā aizņēmuma apmēru, pieprasītais aizņēmuma atmaksas termiņš 20 gadi nav ekonomiski pamatots, tāpēc aizņēmums tiek piešķirts uz 10 gadiem, ar atlikto pamatsummas maksājumu uz 3 gadiem.

Noklausījušies sniegto informāciju, ņemot vērā 17.09.2025. Attīstības komitejas un 23.09.2025. Finanšu komitejas atzinumus, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izteikt lēmuma 3. punktu šādā redakcijā:
2. 2025. gada prioritārā investīciju projekta “Ērgļu skolas sporta laukuma pārbūve un teritorijas labiekārtošana” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas “gādāt par iedzīvotāju veselību — īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību” un “veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai” izpildei ņemt ilgtermiņa aizņēmumu 80 000 (astoņdesmit tūkstoši euro, 00 centi) apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu 3 gadi. Aizņēmuma atmaksu garantēt ar pašvaldības budžetu. Aizņēmumu izņemt 2025. gadā.

Domes priekšsēdētājs A. Lungevičs

*Galeja 29360277*